**TECHNICKÁ UNIVERZITA VO ZVOLENE**

**USMERNENIE č. 5**

**DEZINFEKCIA PRIESTOROV V BUDOVÁCH A OBJEKTOCH TUZVO POČAS TRVANIA MIMORIADNEJ SITUÁCIE**

**VYHLÁSENEJ V SÚVISLOSTI S OCHORENÍM COVID-19**

Zvolen, 05. 05. 2020

Toto usmernenie bolo vypracované v súvislosti so zabezpečením dodržiavania hygienických a epidemiologických opatrení s cieľom bezpečnosti a ochrany zdravia zamestnancov a študentov Technickej univerzity vo Zvolene (ďalej len TUZVO) počas trvania mimoriadnej situácie v súvislosti s rizikom ohrozenia verejného zdravia ochorením COVID-19. Usmernenie bližšie špecifikuje postupy a frekvenciu dezinfekcie všetkých priestorov TUZVO, najmä podlahových a dotykových plôch (napr.: kľučky, madlá, zábradlia, výťahy) a sanitárneho zariadenia ( viď Tab. 1).

1. Usmernenie sa netýka dezinfekcie kontaktných predmetov zamestnancov TUZVO v jednotlivých kanceláriách (napr.: pracovný stôl, klávesnica, telefóny, prenosné média, myš, písacie potreby). Túto dezinfekciu si zamestnanci zabezpečujú individuálne.
2. Osoby zabezpečujúce upratovanie a dezinfekciu priestorov a vybavenia TUZVO   
   pri manipulácii s dezinfekčnými prostriedkami pri upratovaní používajú osobné ochranné pracovné prostriedky.
3. Na dezinfekciu priestorov TUZVO používať dezinfekčné prostriedky s virucídnym účinkom na báze alkoholu alebo chlóru (napr. Chloramix T, Chloramix DT).

Tab. 1 : Hygienicko-epidemiologický režim v čase mimoriadnej situácie

| **Predmet** | **Expozícia (min.)** | **Poznámka** |
| --- | --- | --- |
| Podlahy a schody | 30 min. | 2x denne umyť pripraveným roztokom a nechať zaschnúť |
| Stoly, stoličky,  parapety v učebniach a na chodbách | 30 min. | vytrieť na mokro pripraveným roztokom a nechať  zaschnúť |
| Umývadlá | 10 min. | denne umyť a vytrieť dezinfekčným prostriedkom, nechať pôsobiť uvedený čas, opláchnuť |
| Kľučky, madlá, vodovodné batérie | 30 min. | naniesť na plochy, neoplachovať; kľučky a madlá umývať podľa potreby (min. 2x denne) |
| Záchodové misy, pisoáre | 30 min. | čistenie denne, 1x týždenne zaliať dezinfekčným roztokom a nechať pôsobiť 30 min. |
| Prostriedky na upratovanie: handry, mopy, kefy, vedrá | 30 min. | do misy/vedra naliať dezinfekčný roztok, nechať pôsobiť na handry, mopy (pozor, nedezinfikovať všetko len jednou handrou) |
| Výťahy | 30 min. | mechanicky očistiť a následne umyť dezinfekčným roztokom, tlačítka na výťahy dezinfikovať viackrát (min. 4x) denne |

Spracovali: doc. Ing. Josef Drábek, CSc.

Ing. Stanislav Jalakša

doc. Ing. Andrea Majlingová, PhD.

Schválil: Dr. h. c. prof. Ing. Rudolf Kropil, PhD., rektor TUZVO

Účinnosť: od 11. 05. 2020 do odvolania